शोरतुग़ई
शोरतुग़​ई (फ़ारसी: شورتوغی‎, अंग्रेज़ी: Shortugai) उत्तरी अफ़ग़ानिस्तान के बदख़्शान प्रान्त में कोकचा नदी और आमू दरिया के विलय क्षेत्र के पास २००० ईसापूर्व में स्थापित सिन्धु घाटी सभ्यता की एक व्यापारिक बस्ती थी। यह पास में स्थित सर-ए-संग की खानों से लाजवर्द (लैपिस लैज़्यूली) आगे पहुँचाने के लिए स्थापित की गई थी। इतिहासकार समझते हैं कि इसमें वह सभी चिह्न हैं जो सिन्धु घाटी के सम्बंधित बस्तियों में हुआ करते हैं। माना जाता है कि लाजवर्द के अलावा यहाँ से टिन और सोना भी होकर जाता था और संभव है कि मध्य एशिया का और भी माल दक्षिण में भारतीय उपमहाद्वीप भेजा जाता हो।